# Tornamira (Cantal)

Tornamira (Tournemire en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Tornamira :
| | Sent Prejet |
| Sant Sarnin | |
| | Girgòls |

## Toponimia

Las fòrmas ancianas son Tornamuri, latinizacion de 1296, Tornemyra, Tournemyre, en 1527, Tornamire, en 1552, Tornamyre, Tornemyre, en 1600, Tornemire, en 1628, Tour Nemires, Tournamires, en 1659, Tournamire, en 1672. Dauzat e Rostaing interprètan lo nom coma una associacion d'imperatius o, benlèu, de presents de l'indicatiu, tourne, mire (en francés); precisan lo sens del vèrbe mirar, « agachar ». Mas, fòra de la microtoponimia, los imperatius son generalament pas acceptats per la toponimia modèrna. Lo vèrbe mirar es fòrça productiu en toponimia medievala, mas coma primièr element, Miramont, Mirabèl, Miraval (Miraval de Cabardés, Miraval de Lauragués, Miravau), Miramàs o amb de derivats, Mirador, Miranda, etc; l'avèm aicí en segond. Autra ipotèsi, considerar que la fòrma de 1296, Tornamuri, representèsse mur, tombat après dins l'atraccion del vèrbe mirar ? Es pas çò pus probable.
Lo primièr element Torn-, pòt èsser considerat coma un nom de persona Turnus, latinizacion del gallés Turnos, o coma un tèrme oronimic, « puèg, nautor ». Los noms que lo contenon son generalament sus de puèges o de sitis de defensa, coma los dos Tornafòrt (Tornon d'Agenés en lo Tornafòrt niçard, un ancian vialatge) o l'equivalent catalan, Tornafort, que pasmens Joan Coromines explica per torna't fort, expression del desir que venga fòrt; mas la situacion de Tornafort, la de Tornon d'Agenés e l'anciana del Tornafòrt niçard, sus un puèg escalabrós, se semblan. Notem que lo Tornamira roergàs es dins una val, mas lo siti es montanhòl. Delamarre, especialista del gallic (gallés, gal), sense citar Tornamira, accèpta la dualitat d'explicacion de turnā : « las nautors » o « proprietat de Turnos ». I a donc tres tipes d'explicacions per Torna- : lo vèrbe tornar, al sens de « rendre », un nom gallés d'òme o un tèrme oronimic. Delamarre cita miro-, de sens pas coneissut, dins los toponimes Miro-brigā e Glando-miron (gland-, « riba ») mas considèra qu'es exclusiu del celtic espanhòl. Se tornàvem prene per Tornamira l'explicacion de Coromines per Tornafort, e estant que lo mot mira aviá lo sens de « tor de gacha », lo sens seriá « venga tor de gacha », çò que pòt semblar improbable o insufisent.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2008 | 2020 | Jean-Pierre Fruquieres | divèrs drecha | agricultor |
| 1983 | 2008 | Jacques Latournerie | | |
| 1963 | 1983 | Joseph Broc | | |
| 1959 | 1963 | Jean-Pierre Terrisse | | |
| 1946 | 1959 | Antoine Robert | | |
| 1944 | 1946 | Paul Latournerie | | |
| 1933 | 1943 | Jean Marty | | |
| 1892 | 1931 | Frédéric Latournerie | | |
| elegit en 1892 | | Maurice Latournerie | | |
| 1871 | 1891 | Hippolyte Léotoing d'Anjony | | |
| 1865 | 1870 | Octave de Douhet | | |
| 1855 | 1865 | Guillaume Chevalier | | |
| 1853 | 1855 | Guillaume Chevalier | | |
| 1851 | 1852 | Jean André de Lauthoin | | |
| 1848 | 1851 | François Mourguye | | |
| 1839 | 1847 | Raymond Houades | | |
| 1833? | 1838 | Jean Pierre Rouyre | | |
| 1832 | 1834 ? | Antoine Tible | | |
| elegit en 1831 | | Pierre Bastide | | |
| 1830 | 1831 | Jean Antoine Milhaud | | |
| 1829 | 1830 | Guillaume Dejou | | |
| 1824 | 1828 | Jean André DELAUTHOIN ---> de Lhautoin ? de Léotoing ? | | |
| 1817 | 1824 | Antoine Tible | | |
| 1810 | 1816 | Jean André Lauthoin | | |
| 1800 | 1810 | Pierre Bastid | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra del canton de Sant Sarnin; es ara del canton de Naucèla.

## Demografia

modificar « persona »  v · d · m 
Evolucion demografica Populacion comunala actuala (2013): 129, totala: 130 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 500 | 429 | 580 | 677 | 691 | 675 | 644 | 679 | 659 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 667 | 639 | 676 | 661 | 638 | 588 | 508 | 450 | 451 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 425 | 435 | 409 | 323 | 323 | 300 | 295 | 265 | 331 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 326 | 299 | 214 | 183 | 163 | 145 | 142 | 142 | 141 143 |
| 2009 | 2010 |
| 140 141 | 139 140 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2016 : 125

## Nòtas e referéncias
### Nòtas
### Referéncias

* ↑ http://archives.cantal.fr/ark:/16075/a011351496862GnVTEF
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 681
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 673, a Ternay. 2
* ↑ Coromines, Joan. «Tornafort». A: Onomasticon Cataloniae. Els noms de lloc i noms de persona de totes les terres de llengua catalana. VII. Sal-Ve. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1997. ISBN 84-7256-854-7
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 256
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 199, 159
* ↑ https://www.annuaire-mairie.fr/ancien-maire-tournemire-15.html
* Portal d'Auvèrnhe